கேள்வி: ம. சு. அனந்தராமன் என்பது என்ன?
பதில்: மயிலாப்பூர் சுந்தரம் அனந்தராமன் (''Mylapur Sundaram Anantaraman'') (26 ஆகஸ்ட் 1924-19 பிப்ரவரி 2018) ஓர் கருநாடக இசை மற்றும் இந்துஸ்தானி இசை கலைஞர் ஆவார். இவர் பரூர் பாணியில் வயலின் வாசிப்பில் நிபுணராக இருந்தார். கலைமாமணி விருது மற்றும் சங்கீத நாடக அகாதமி விருது உட்பட பல விருதுகளைப் பெற்றுள்ளார். இவர் காஞ்சி சங்கர மடம் தலைமைக் கலைஞராக இருந்தார்.
கேள்வி: ம. சு. அனந்தராமன் - வாழ்க்கை வரலாறு பற்றி நீங்கள் என்ன அறிந்துள்ளீர்கள்?
பதில்: அனந்தராமன் 1924 ஆகத்து 26 அன்று, கேரளம் எர்ணாகுளம் மாவட்டம் மாவட்டத்திலுள்ள ஆலுவா பரவூரில் ஓர் இசைக் குடும்பத்தில் பிறந்தார். இவரின் தந்தை பரவூர் சுந்தரம் ஐயர் திருவிதாங்கூர் அரச மாளிகையில் வயலின் இசைக் கலைஞராக இருந்தார். இவரின் தந்தை, 1932இல் கேரளாவிலிருந்து சென்னைக்கு குடிபெயர்ந்தார். அனந்தராமன் ஆறு வயதிலேயே தனது தந்தை சுந்தரம் ஐயரிடமிருந்து வயலின் இசைக்க கற்றுக்கொண்டார். இவரின் தந்தை, இவருக்கும் இவரது சகோதரர் எம். எஸ். கோபாலகிருஷ்ணன் கருநாடக இசை, இந்துசுதானி இசைகளில் பயிற்சி அளித்தார். இவரது மூத்த சகோதரி பரவூர் சீதாலட்சுமியும் வயலின் கலைஞராக இருந்தார். இவரும் இவரது சகோதரியும் இராமேஸ்வரம் இராமநாதசுவாமி கோயில், திருச்செந்தூர் சுப்பிரமணியசுவாமி கோயில், தேவி கன்னியாகுமரி அம்மன் கோவில் ஆகியவற்றில் வயலின் இசைத்தனர். அனந்தராமன் தனது சகோதரருடன் இணைந்து தனது சொந்த பாணியை வடிவமைத்தார். சகோதரர்கள் பரவூர் பாணியில் பிரபலமாக இருந்தனர். மார்கழித் திருவிழாவின் ஒரு பகுதியாக சென்னை நடைபெறும் இசை நிகழ்ச்சிகளில் இவர் தவறாமல் பங்கேற்று வந்தார். பின்னர், எம். எசு. கோபாலகிருஷ்ணன் தனது சொந்த வயலின் இசை நிகழ்ச்சிகளை நிகழ்த்தியபோது, அனந்தராமன் இவருடன் இணைந்து வயலின் இசைத்து வந்தார். ம. ச. சுப்புலட்சுமி, ஓம்கார்நாத் தாக்கூர் உள்ளிட்ட இந்துசுதானி இசைக்கலைஞர்களுடன் அனந்தராமன் வயலின் கலைஞரானார். 1962 முதல் 1983 வரை சென்னையிலுள்ள தமிழ்நாடு அரசு இசைக் கல்லூரி, சென்னை வயலின் பேராசிரியராக பணியாற்றியுள்ளார். பின்னர், அமெரிக்க ஐக்கிய நாடுகள் பிட்ஸ்பர்க், பென்சில்வேனியா வயலின் கற்பித்தார். இவரது மகன்களான சுந்தரேசனும் கிருஷ்ணசுவாமியும் கருநாடக வயலின் கலைஞர்களாக இருந்தனர். இவரின் மகள் எம். ஏ. பாகீரதியும் கருநாடக பாடகி ஆவார்.
கேள்வி: ம. சு. அனந்தராமன் - இறப்பு பற்றி விளக்கவும்.
பதில்: அனந்தராமன் 19 பிப்ரவரி 2018 அன்று, தமிழ்நாட்டின் சென்னையிலுள்ள, மயிலாப்பூரில் தனது வீட்டில் காலமானார்.